פצצות בדרך לסוף העולם

פצצות בדרך לסוף העולם (באנגלית: Psychedelic Zion) הוא סרט תיעודי ישראלי שכתב וביים ישרי הלפרן. הסרט מספק הצצה לתרבות ההטראנס המחתרתית שצמחה בישראל בשנות ה-90 ונחשב לסרט פולחן בקרב קהילת חובבי הטראנס בישראל. הסרט נבחר על ידי מגזין הקולנוע היוקרתי POV כאחד מעשרת הסרטים התיעודיים הטובים ביותר שנעשו בישראל והיה מועמד לפרס אופיר לסרט התיעודי הטוב ביותר בשנת 2000.

הסרט מציג לראשונה את תרבות הטראנס המחתרתית בישראל בימיה הראשונים. ניתן למצוא בו התייחסות ישירה לשימוש מסמים מסוגים שונים בצורה שלא נראתה בסרטים תיעודיים ישראליים לפניו.

תקציר העלילה 
באביב 1998 יצא הבמאי ישרי הלפרן לתעד את עולם הטראנס הישראלי ועקב אחרי 3 חברים: ברטו מקריית מוצקין, יוני ממושב חזון ורוויטל מטבריה שנחשפו למוזיקת הטראנס ול("מסיבות טבע") במהלך טיולים בהודו, ומנסים להפיק מסיבות דומות בישראל. השלושה, מנהלים חברה להפקת מסיבות בשם PEACE AND LOVE PRODUCTION, מארגנים מסיבות טראנס מחתרתיות, ללא עלות, בהן רבים מהמשתתפים נוטלים סמי הזיה. רוב המסיבות מתנהלות ללא אישור והמשטרה מנהלת מרדף לסגירתן. גיבורי הסרט הופכים בעל כורחם ממפיקי מסיבות, למובילי מאבק חברתי למען הלגיטימיות של מוזיקת הטראנס ותרבות מסיבות הטראנס בישראל. שיא ההתנגדות מגיע בהפגנת ענק, שהיא למעשה מסיבת ענק שנערכת בכיכר המרכזית בתל אביב, כיכר רבין תחת השם "תנו צ'אנס לטראנס".

הפקת הסרט 
הסרט בוים על ידי ישרי הלפרן והופק על ידי ישרי הלפרן ודורון צברי אשר הצטרף לצוות ההפקה בשלב מתקדם יותר. הסרט נערך על ידי הלפרן ואייל צרפתי. במקור הסרט התחיל ככתבה לתוכנית "יומן" של ערוץ 1, אך בגלל הנוכחות הגבוהה של סמים בסרט נאלץ היוצר להשלים את הסרט באופן עצמאי ובתמיכת הקרן החדשה לקולנוע וטלוויזיה.

ראו גם 
 מוזיקת טראנס
 ישרי הלפרין
 דורון צברי

קישורים חיצוניים 

 צפייה בסרט המלא
 פצצה קטנה למוח, באתר ynet, 19.10.2000
 פצצות בדרך לסוף העולם, באתר הקרן החדשה לקולנוע וטלוויזיה

הערות שוליים 

2017 10
סרטים תיעודיים ישראליים
סרטי 2000
סרטים בעברית
סרטים ישראליים משנת 2000